钦定古今图书集成/明伦汇编/宫闱典/第083卷 > 公主 下嫁周胜之
## 钦定古今图书集成/明伦汇编/宫闱典/第083卷 > 公主 下嫁周胜之

按《史记周勃世家》：河东守行县至绛。绛侯勃自畏恐
诛，常被甲，令家人持兵以见之。其后人有上书告勃
欲反，下廷尉。廷尉下其事长安，逮捕勃治之。勃恐，不
知置辞，吏稍侵辱之。勃以千金与狱吏，狱乃书牍背
示之曰：“以公主为证。”公主者，孝文帝女也。勃太子胜
之尚之，故狱吏教引为证。于是使使持节赦绛侯，复
“爵邑。”孝文十一年卒。子胜之代侯。六岁，尚公主，不相
中，坐杀人，国除。